**TOČKA 2. DNEVNOG REDA**

**Donošenje Odluke o donošenju II. Izmjena i dopuna proračuna Općine Dubravica za 2020. godinu**

**REPUBLIKA HRVATSKA**

**ZAGREBAČKA ŽUPANIJA PRIJEDLOG**

 **OPĆINA DUBRAVICA**

 **Općinsko vijeće**

**KLASA:** 021-05/20-01/6

**URBROJ:** 238/40-02-20-

Dubravica, 20. listopada 2020. godine

Na temelju članka 7. Zakona o proračunu („Narodne novine“ br. 87/08, 136/12 i 15/15) i članka 21. Statuta Općine Dubravica („Službeni glasnik Općine Dubravica“ br. 01/2020) Općinsko vijeće Općine Dubravica na svojoj 29. sjednici održanoj dana 20. listopada 2020. godine donosi

**ODLUKU**

**o donošenju II. Izmjena i dopuna proračuna Općine Dubravica za 2020. godinu**

**Članak 1.**

Donose se II. Izmjene i dopune Proračuna Općine Dubravica za 2020. godinu („Službeni glasnik Općine Dubravica“ br. 07/2019) koje glase:

1. RAČUN PRIHODA I RASHODA

Prihodi poslovanja 15.503.000,00 kuna

Prihodi od prodaje nefinancijske imovine 637.000,00 kuna

Rashodi poslovanja 5.527.595,64 kuna

Rashodi za nabavu nefinancijske imovine 9.202.552,75 kuna

RAZLIKA-MANJAK 1.409.851,61 kuna

 B) RAČUN ZADUŽIVANJA/FINANCIRANJA 0,00 kuna

1. RASPOLOŽIVA SREDSTVA IZ PRETHODNIH GODINA

 (VIŠAK PRIHODA I REZERVIRANJA) - 1.409.851,61 kuna

**Članak 2.**

Sastavni dio ove Odluke su Opći i Posebni dio II. Izmjena i dopuna Proračuna Općine Dubravica za 2020. godinu.

**Članak 3.**

Ova Odluka stupa na snagu prvog dana od dana objave u „Službenom glasniku Općine Dubravica“.

PREDSJEDNIK OPĆINSKOG VIJEĆA

 Ivica Stiperski

**TOČKA 18. DNEVNOG REDA**

**Donošenje Odluke o dopuni Odluke o komunalnoj naknadi**

**REPUBLIKA HRVATSKA**

**ZAGREBAČKA ŽUPANIJA**

 **OPĆINA DUBRAVICA PRIJEDLOG**

 **Općinsko vijeće**

**KLASA:**021-05/20-01/6

**URBROJ:** 238/40-02-20-

Dubravica, 20. listopad 2020. godine

Na temelju članka 95. stavka 1. Zakona o komunalnom gospodarstvu („Narodne novine“ broj [68/18](https://www.zakon.hr/cms.htm?id=35769), [110/18](https://www.zakon.hr/cms.htm?id=35765), [32/20](https://www.zakon.hr/cms.htm?id=43441)) i članka 21. Statuta Općine Dubravica (Službeni glasnik Općine Dubravica br. 01/2020) Općinsko vijeće Općine Dubravica na svojoj 29. sjednici održanoj dana 20. listopada 2020. godine donosi

**ODLUKU**

**o dopuni Odluke o komunalnoj naknadi**

**Članak 1.**

Ovom Odlukom mijenja se članak 17. stavak 1. Odluke o komunalnoj naknadi („Službeni glasnik Općine Dubravica“ broj 04/2018) tako da se iza točke 4. dodaje nova točka 5. i glasi:

 ***„5. Za novi poslovni prostor (novoizgrađeni) ili postojeći poslovni prostor u zakupu***

*Za novi poslovni prostor, odnosno novoizgrađeni poslovni prostor ili postojeći poslovni prostor dan u zakup na korištenje, koji služi u svrhu obavljanja poslovne djelatnosti, koeficijent namjene umanjuje se za 50% u prvoj godini poslovanja, ali ne može biti manji od koeficijenta namjene za stambeni prostor, U drugoj godini poslovanja i nadalje koeficijent namjene određuje se sukladno članku 6. ove Odluke.“*

**Članak 2.**

Ostale odredbe Odluke o komunalnoj naknadi ostaju nepromijenjene.

**Članak 3.**

Ova Odluka stupa na snagu prvog dana od dana objave u Službenom glasniku Općine Dubravica.

 OPĆINSKO VIJEĆE OPĆINE DUBRAVICA

 Predsjednik Ivica Stiperski

**TOČKA 19. DNEVNOG REDA**

**Donošenje Odluke o određivanju namjene nekretnine k.č.br. 69/1 k.o. Dubravica u vlasništvu Republike Hrvatske u svrhu darovanja Općini Dubravica**

**REPUBLIKA HRVATSKA**

**ZAGREBAČKA ŽUPANIJA**

 **OPĆINA DUBRAVICA PRIJEDLOG**

 **Općinsko vijeće**

**KLASA:**021-05/20-01/6

**URBROJ:** 238/40-02-20-

Dubravica, 20. listopad 2020. godine

Na temelju članka 21. Statuta Općine Dubravica (Službeni glasnik Općine Dubravica br. 01/2020) Općinsko vijeće Općine Dubravica na svojoj 29. sjednici održanoj dana 20. listopada 2020. godine donosi

**ODLUKU**

**o određivanju namjene nekretnine k.č.br. 69/1 k.o. Dubravica**

**u vlasništvu Republike Hrvatske u svrhu darovanja Općini Dubravica**

**Članak 1.**

Ovom Odlukom određuje se namjena sljedeće nekretnine:

* **k.č.br. 69/1 k.o. 335681 Dubravica**, upisane u zk.ul.br. 2897, oznaka zemljišta: ORANICA IZA ŠKOLE, površine 647 čhv, Vlasnički udio: 1/1 REPUBLIKA HRVATSKA

Namjena nekretnine iz prethodnog stavka ovog članka je **izgradnja zgrade prema Programu društveno poticane stanogradnje (program POS-a).**

**Članak 2.**

Ovom Odlukom ovlašćuje se općinski načelnik Općine Dubravica na provedbu radnji za izradu idejnog rješenja za predviđeni zahvat u prostoru s mišljenjem o usklađenosti istog s Prostornim planom uređenja Općine Dubravica, odnosno pravomoćne lokacijske dozvole te parcelacijski elaborat, potvrđen od nadležnog upravnog tijela za prostorno uređenje, ukoliko je lokacijskom dozvolom predviđena parcelacija zemljišta.

**Članak 3.**

Ova Odluka donosi se u svrhu zadovoljavanja uvjeta darovanja nekretnine opisane u članku 1. ove Odluke iz vlasništva Republike Hrvatske u vlasništvo Općine Dubravica.

**Članak 4.**

Ova Odluka stupa na snagu prvog dana od dana objave u Službenom glasniku Općine Dubravica.

 OPĆINSKO VIJEĆE OPĆINE DUBRAVICA

 Predsjednik Ivica Stiperski

**TOČKA 20. DNEVNOG REDA**

**Donošenje Odluke o određivanju namjene nekretnine k.č.br. 536/1 k.o. Dubravica u vlasništvu Republike Hrvatske u svrhu darovanja Općini Dubravica**

**REPUBLIKA HRVATSKA**

**ZAGREBAČKA ŽUPANIJA PRIJEDLOG**

 **OPĆINA DUBRAVICA**

 **Općinsko vijeće**

**KLASA:**021-05/20-01/6

**URBROJ:** 238/40-02-20-

Dubravica, 20. listopada 2020. godine

Na temelju članka 21. Statuta Općine Dubravica (Službeni glasnik Općine Dubravica br. 01/2020) Općinsko vijeće Općine Dubravica na svojoj 29. sjednici održanoj 20. listopada 2020. godine donosi

**ODLUKU**

**o određivanju namjene nekretnine k.č.br. 536/1 k.o. Dubravica**

**u vlasništvu Republike Hrvatske u svrhu darovanja Općini Dubravica**

**Članak 1.**

Ovom Odlukom određuje se namjena sljedeće nekretnine:

* **k.č.br. 536/1 k.o. 335681 Dubravica**, upisane u zk.ul.br. 2897, oznaka zemljišta: LIVADA ROZGANSKI TRAVNIK, površine 11279 m2, Vlasnički udio: 1/1 REPUBLIKA HRVATSKA

Namjena nekretnine iz prethodnog stavka ovog članka je **izgradnja sportskog igrališta.**

**Članak 2.**

Ovom Odlukom ovlašćuje se općinski načelnik Općine Dubravica na provedbu radnji za izradu idejnog rješenja za predviđeni zahvat u prostoru s mišljenjem o usklađenosti istog s Prostornim planom uređenja Općine Dubravica, odnosno pravomoćne lokacijske dozvole te parcelacijski elaborat, potvrđen od nadležnog upravnog tijela za prostorno uređenje, ukoliko je lokacijskom dozvolom predviđena parcelacija zemljišta.

**Članak 3.**

Ova Odluka donosi se u svrhu zadovoljavanja uvjeta darovanja nekretnine opisane u članku 1. ove Odluke iz vlasništva Republike Hrvatske u vlasništvo Općine Dubravica.

**Članak 4.**

Ova Odluka stupa na snagu prvog dana od dana objave u Službenom glasniku Općine Dubravica.

 OPĆINSKO VIJEĆE OPĆINE DUBRAVICA

 Predsjednik Ivica Stiperski

**TOČKA 21. DNEVNOG REDA**

**Zamolbe građana**

**1. Zamolba za sufinanciranje projekta „Izdavanje publikacije Brdovec i okolica u Prvom svjetskom ratu“ – Muzej Brdovec**

**2. Zamolba za sanacijom oštećenja i asfaltiranjem dijela Otovačke ulice prema kućnim brojevima 32, 30 i 28 – Dragutin Vranaričić**

**TOČKA 22. DNEVNOG REDA**

**Informacije i prijedlozi**

* **Informacija o korisnicima koji su ostvarili pravo na podmirenje troškova ogrijeva u 2020. godini:**

Općina Dubravica zaprimila je Odluku župana Zagrebačke županije o financiranju troškova ogrjeva korisnicima zajamčene minimalne naknade koji se griju na drva za 2020. godinu. Pravo na pomoć za podmirenje troškova ogrjeva priznaje se za 12 korisnika zajamčene minimalne naknade koji se griju na drva na području Općine Dubravica. Samcu ili kućanstvu korisniku zajamčene minimalne naknade koji se grije na drva na području Općine Dubravica utvrđena je visina novčanog iznosa za podmirenje troškova ogrjeva, u iznosu 1.050,00 kuna po korisniku.

Općina Dubravica doznačiti će zaprimljen iznos svim korisnicima koji se griju na drva.

**TOČKA 23. DNEVNOG REDA**

**Razno**